CELEX: 32005R0825
Language: hu
Date: 2005-05-30 00:00:00
Title: A Bizottság 825/2005/EK rendelete (2005. május 30.) egyes jelzőmennyiségek és egyéni plafonok megállapításáról a Közösségbe irányuló banánimportra vonatkozó behozatali engedélyek kibocsátásához 2005 harmadik negyedévére az A/B és C vámkontingensek keretében

31.5.2005   
            
            
               HU
            
            
               Az Európai Unió Hivatalos Lapja
            
            
               L 137/13
            
         A BIZOTTSÁG 825/2005/EK RENDELETE
   (2005. május 30.)
   egyes jelzőmennyiségek és egyéni plafonok megállapításáról a Közösségbe irányuló banánimportra vonatkozó behozatali engedélyek kibocsátásához 2005 harmadik negyedévére az A/B és C vámkontingensek keretében
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a banánpiac közös szervezéséről szóló, 1993. február 13-i 404/93/EGK tanácsi rendeletre (1), és különösen annak 20. cikkére,
   mivel:
   
               (1)
            
            
               A 404/93/EGK tanácsi rendeletnek a banán Közösségbe történő behozatalát szabályozó rendelkezések tekintetében történő alkalmazására vonatkozó részletes szabályok megállapításáról szóló, 2001. május 7-i 896/2001/EK bizottsági rendelet (2) 14. cikkének (1) bekezdése értelmében a behozatali engedélyek kiállítása céljára a 404/93/EGK rendelet 18. cikk (1) bekezdésében szabályozott A/B és C vámkontingensek keretében rendelkezésére álló mennyiség adott százalékában kifejezett jelzőmennyiség állapítható meg az év első három negyedévére.
            
         
               (2)
            
            
               A Közösségben 2004 során értékesített banánmennyiségre vonatkozó adatok, különös tekintettel az év harmadik negyedévében lebonyolított tényleges behozatalra, valamint a 2005 harmadik negyedévében a közösségi piacon várható kínálatra és fogyasztásra vonatkozó adatok ismeretében az A/B és C kontingensre vonatkozó jelzőmennyiségek oly módon állapítandók meg, amely biztosítja a Közösség megfelelő ellátását, valamint a termelés és forgalmazás közötti kereskedelmi mozgás folyamatosságát.
            
         
               (3)
            
            
               Ugyanezen adatok alapján a 896/2001/EK rendelet 14. cikk (2) bekezdésének megfelelően meg kell állapítani azt a maximális mennyiséget, amelyre az egyes piaci szereplők engedély iránti kérelmet nyújthatnak be 2005 harmadik negyedévére vonatkozóan.
            
         
               (4)
            
            
               Mivel e rendeletet már a 2005 harmadik negyedévére szóló behozatali engedély iránti kérelmek benyújtására meghatározott időszak kezdete előtt alkalmazni kell, annak haladéktalanul hatályba kell lépnie.
            
         
               (5)
            
            
               A jelen rendeletet a Közösségnek a 2004. április 30-i állapot szerinti területén székhellyel rendelkező gazdasági alanyok vonatkozásában kell alkalmazni, tekintettel arra, hogy a 1892/2004/EK bizottsági rendelet (3) átmeneti intézkedéseket állapított meg 2005-re a banán Közösségbe irányuló importjára vonatkozóan figyelemmel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia, valamint Szlovákia csatlakozására.
            
         
               (6)
            
            
               Az e rendeletben előírt intézkedések összhangban vannak a Banánpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   A 869/2001/EK rendelet 14. cikke (1) bekezdésében említett jelzőmennyiség a 404/93/EGK rendelet 18. cikk (1) bekezdésében szabályozott vámkontingensek keretében kiállítandó, banánra vonatkozó behozatali engedélyek tekintetében 2005 harmadik negyedévére az alábbiak szerint kerül megállapításra:
   
               a)
            
            
               az A/B kontingensek keretében a Közösségnek a 2004. április 30-i állapot szerinti területén székhellyel rendelkező hagyományos és nem hagyományos piaci szereplők számára a rendelkezésre álló mennyiség 23 %-ában;
            
         
               b)
            
            
               a C kontingens keretében a Közösségnek a 2004. április 30-i állapot szerinti területén székhellyel rendelkező hagyományos és nem hagyományos piaci szereplők számára a rendelkezésre álló mennyiség 23 %-ában.
            
         2. cikk
   A 896/2001/EK rendelet 14. cikk (2) bekezdésében meghatározott maximális engedélyezett mennyiség a 404/93/EGK rendelet 18. cikk (1) bekezdésében szabályozott vámkontingensek keretében kibocsátandó, banánra vonatkozó behozatali engedélyek tekintetében 2005. harmadik negyedévére a következő:
   
               a)
            
            
               a 896/2001/EK rendelet 4. és 5. cikke alapján a Közösségnek a 2004. április 30-i állapot szerinti területén székhellyel rendelkező hagyományos piaci szereplők számára az A/B kontingensek keretében megállapított és közölt referenciamennyiség 23 %-a.
            
         
               b)
            
            
               a Közösségnek a 2004. április 30-i állapot szerinti területén székhellyel rendelkező nem hagyományos piaci szereplők számára az A/B kontingensek keretében a 896/2001/EK rendelet 9. cikk (3) bekezdése alapján megállapított és közölt mennyiség 23 %-a.
            
         
               c)
            
            
               a 896/2001/EK rendelet 4. és 5. cikke alapján a Közösségnek a 2004. április 30-i állapot szerinti területén székhellyel rendelkező hagyományos piaci szereplők számára a C kontingens keretében megállapított és közölt referenciamennyiség 23 %-a.
            
         
               d)
            
            
               a Közösségnek a 2004. április 30-i állapot szerinti területén székhellyel rendelkező nem hagyományos piaci szereplők számára a C kontingens keretében a 896/2001/EK rendelet 9. cikk (3) bekezdése alapján megállapított és közölt mennyiség 23 %-a.
            
         3. cikk
   Ez a rendelet az Európai Unió Hivatalos Lapjában való közzétételének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. május 30-án.
      
         
            a Bizottság részéről
         
         Mariann FISCHER BOEL
         
            a bizottság tagja
         
      
   
   
      (1)  HL L 47., 1993.2.25., 1. o. A legutóbb a 2003. évi csatlakozási okmánnyal módosított rendelet.
   
      (2)  HL L 126., 2001.5.8., 6. o. A legutóbb a 838/2004/EK rendelettel (HL L 127., 2004.4.29., 52. o.). módosított rendelet.
   
      (3)  HL L 328., 2004.10.30., 50. o.